Babelscape/SREDFM huggingface dataset:
Νιόκαστρο Ναυαρίνου

"Δεν θα πρέπει να συγχέεται με το άλλο Κάστρο του Ναυαρίνου, το Παλαιόκαστρο Ναυαρίνου" 

Το Νιόκαστρο Ναυαρίνου ή Νεόκαστρο Ναβαρίνου ή απλά Νιόκαστρο Πύλου είναι οθωμανικό κάστρο – φρούριο, το οποίο βρίσκεται δίπλα στην κωμόπολη της σύγχρονης Πύλου, στα νοτιοδυτικά της Μεσσηνίας. Είναι ένα από τα δύο κάστρα που διαφύλατταν τον στρατηγικό "Όρμο του Ναυρίνου" (ή "Ναβαρίνου"), γνωστό και ως "Κόλπο της Πύλου". Το "Νιόκαστρο" βρίσκεται στη νότια είσοδο του κόλπου, ενώ η βόρεια είσοδός του φυλασσόταν από το Παλαιόκαστρο Ναυαρίνου, μεσαιωνικό φρούριο του 13ου αιώνα, το οποίο κατασκευάσθηκε πάνω στο Ακρωτήριο Κορυφάσιο (γνωστό τότε ως "Ακρωτήριο του Ζόγκλου") από τους σταυροφόρους του Πριγκιπάτου της Αχαΐας.

Σε αντιδιαστολή με το παλαιότερο φρούριο, το οποίο κτίστηκε το 1278 από τον Φλαμανδό σταυροφόρο Νικόλαο B΄ Σαιντ-Ομέρ και παρείχε ασφάλεια στην παλαιότερη πόλη της Πύλου (που κατά τους βυζαντινούς χρόνους και την μεσαιωνική εποχή αναφερόταν ως ο "Ζόγκλος" και στη συνέχεια ως το "Ναυαρίνο" ή "Ναβαρίνο"), το νεότερο φρούριο, το οποίο κτίσθηκε το 1573, από τον καπουδάν πασά (αρχιναύαρχο του οθωμανικού στόλου) Κιλίτζ Αλή Πασά είναι συχνά γνωστό απλά ως "Νέοκαστρο" ή "Νιόκαστρο" (νέο κάστρο).

Δίπλα σε αυτό αναπτύχθηκε σταδιακά, μετά τη νίκη των τριών συμμαχικών δυνάμεων κατά την Ναυμαχία του Ναβαρίνου (1827), η νεότερη κωμόπολη της Πύλου, η οποία κατασκευάσθηκε, το 1829, με ρυμοτομικό σχέδιο, το οποίο σχεδιάστηκε από τους μηχανικούς του γαλλικού εκστρατευτικού σώματος (Εκστρατεία του Μοριά (Expédition de Morée), υπό την αρχηγία του στρατηγού Νικολάου - Ιωσήφ Μαιζώνος, όταν το φθινόπωρο του 1828 παρέλαβαν το Νιόκαστρο από τους Τουρκο-Αιγύπτιους και άρχισε να αναπτύσεται κυρίως μετά το 1830. Η ίδια η νεότερη πόλη της Πύλου τα πρώτα χρόνια λειτουργίας της μάλιστα αναφερόταν κυρίως ως το "Νιόκαστρον" ή "Νέο Ναυαρίνο".
Αερολέσχη της Γαλλίας

thumb|Το λογότυπο της αερολέσχης
thumb|right|Άδεια κυβερνήτη αερστάτου από την Αερολέσχη της Γαλλίας στον Κ. Τισαντιέ το 1904.
Η Αερολέσχη της Γαλλίας (), ιδρύθηκε με την ονομασία Aéro-Club (Αερολέσχη) στις 20 Οκτωβρίου 1898 ως ένας σύλλογος με σκοπό «την προώθηση της αεροπλοΐας» από τους Έρνεστ Αρτσντίκον, Λεόν Σερπογέ, Ανρί ντε λα Βαλέτ, Ιούλιο Βερν και τη σύζυγό του, Αντρέ Μισελέν, Αλμπέρ ντε Ντιόν, Αλμπέρτου Σάντους-Ντουμό, Ανρί Ντόιτς ντε λα Μερτέ και Ανρί ντε Λα Βωλ. Στις 20 Απριλίου η ονομασία της άλλαξε σε Aéro-Club de France.

Αρχικά η Αερολέσχη της Γαλλίας έθετε τους κανονισμούς που καθόριζαν την ελεγχόμενη αεροπορία στη Γαλλία. Από τον σχηματισμό της και έπειτα έθεσε τους κανόνες που σήμαναν μερικά από τα «πρωτεία» της αεροπορίας, όπως η πρώτη πτήση απόστασης μεγαλύτερης του 1 χιλιομέτρου σε κλειστό κύκλωμα και η πρώτη πτήση ελικοπτέρου, ενώ οργάνωσε και ορισμένες διοργανώσεις όπως:
* το βραβείο "Deutsch de la Meurthe", μία διοργάνωση για πηδαλιουχούμενα αερόπλοια από το 1901
* το "Κύπελλο Gordon Bennett" για αεροσκάφη σταθερών πτερύγων το 1909

Η λέσχη εξέδιδε το περιοδικό "L'Aérophile" από το 1898 έως το 1947, και από το 1997 εκδίδει το περιοδικό "Aérofrance".

Η Αερολέσχη της Γαλλίας ήταν ιδρυτικό μέλος της Διεθνούς Αεροναυτικής Ομοσπονδίας (FAI) το 1905, μία σύμπραξη με άλλες εθνικές οργανώσεις.

Μετά το 1945 ορισμένοι από τους διακανονιστικούς ρόλους της Αερολέσχης αναλήφθηκαν από άλλα σώματα, και η αερολέσχη επικεντρώνεται πλέον στην προώθηση της αεροπορίας και τις πιστοποιήσεις.
Ο σεφ που έπαιζε με τη φωτιά

Ο σεφ που έπαιζε με τη φωτιά (πρωτότυπος τίτλος: Burnt) είναι αμερικανική ταινία του 2015 σε σκηνοθεσία του Τζον Γουέλς και σενάριο του Στίβεν Νάιτ. Βασίζεται σε ιστορία του Μίχαελ Καλέσνικο.
Κυβερνείο Μουμπαράκ Αλ-Καμπίρ

μικρογραφία|Η θέση του κυβερνείου στο χάρτη του Κουβέιτ
Το Κυβερνείο Μουμπαράκ Αλ-Καμπίρ ( Muḥāfaẓat Mubārak al Kabīr) είναι κυβερνείο του Κουβέιτ. Στεγάζει κυρίως κατοικημένες περιοχές. Ιδρύθηκε το 2000 όταν το κυβερνείο Χαουαλλί χωρίστηκε στα δύο. Το κυβερνείο υποδιαιρείται σε 8 περιοχές και πρωτεύουσα είναι το Μουμπαράκ Αλ-Καμπίρ. Έχει έκταση 100 τ.χλμ. και πληθυσμό 230.727 κατοίκων, σύμφωνα με στοιχεία για τον Ιούνιο του 2014.
Επιχείρηση Παλιά Γέφυρα

Η Επιχείρηση Παλιά Γέφυρα(αγγλικά: Operation Old Bridge), ήταν η κωδική ονομασία μιας επιχείρησης του FBI για τις συλλήψεις μελών της εγκληματικής οικογένειας Γκαμπίνο, στην Ιταλία και τις Ηνωμένες Πολιτείες που πραγματοποιήθηκε στις 7 Φεβρουαρίου 2008. 
Μεταξύ των μελών που απαγγελθήκαν κατηγορίες ήταν τα φημισμένα αφεντικά Τζάκι Ντ'Αμίκο, Νικόλας Καρόζο και ο Κονσιλιέρι Τζόσεφ Καρόζο. 
Τα κατηγορητήρια περιλαμβάναν: δολοφονία, διακίνηση ναρκωτικών, ληστείες και εκβιασμούς.
Ντόγκιλ Μάελ

thumb|Φωτογραφία του Ντόγκιλ Μάελ

Το Ντόγκιλ Μάελ (κορεατικά: 독일 마을· γερμανικά: Deutsches Dorf) είναι ένα μικρό χωριό στο νησί Ναμχέντο (남해도) στην επαρχία Γκιόνγκσανγκναμ-ντο (경상남도) στη Νότια Κορέα.

Το «γερμανικό» αυτό χωριό είναι η πατρίδα για πολλούς Κορεάτες που πέρασαν χρόνια ως μετανάστες εργάτες στη Γερμανία.
Αρετή Δούκαινα

Η Αρετή Δούκαινα, ήταν Βυζαντινή αριστοκράτισσα του 12ου αιώνα.

Παντρεύτηκε τον Ούγγρο πρίγκιπα Μπόρις, γνωστό σαν Καλαμανός από το όνομα τού πατέρα του Κολομάν (Caloman), διεκδικητή του θρόνου της Ουγγαρίας, που είχε καταφύγει στην αυλή του Αυτοκράτορα Ιωάννη Β΄ Κομνηνού, ο οποίος μεσολάβησε και για τον γάμο τους. Γιος τους ήταν ο Κωνσταντίνος Δούκας Καλαμανός γενάρχης της οικογένειας Καλαμανών. Η Αρετή έφερε τον βυζαντινό τίτλο της "Κράλαινας" και της "Πανυσέβαστης".
Διαμελισμός του Μιντναπόρ

μικρογραφία|Οι επαρχίες Παστσίμ και Πούρμπα Μεντινιπούρ την 1η Ιανουαρίου 2002Ο Διαμελισμός του Μιντναπόρ (Μπενγκάλι: মেদিনীপুর জেলা বিভাজন, Medinipur jela bibhajan) ήταν ο διοικητικός διαχωρισμός της επαρχίας Μιντναπόρ της Δυτικής Βεγγάλης της Ινδίας στη δυτική επαρχία Παστσίμ Μεντινιπούρ και την ανατολική επαρχία Πούρμπα Μεντινιπούρ. Ο διαμελισμός τέθηκε σε ισχύ την 1η Ιανουαρίου 2002. Με συλλογικό πληθυσμό 97 λακχ ή 9.7 εκατομμύρια, η ενωμένη επαρχία ήταν η πολυπληθέστερη επαρχία στην Ινδία και ήταν πιο πυκνοκατοικημένη από πολλές χώρες, συμπεριλαμβανομένης της Σουηδίας. Με τον διαμελισμό της επαρχίας, οι υποδιαιρέσεις Μεντινιπούρ Σαντάρ, Χαραγκπούρ, Τζάργκραμ (η οποία έγινε ξεχωριστή επαρχία το 2017) και Γκατάλ τοποθετήθηκαν στην επαρχία Παστσίμ Μεντινιπούρ, με το Μεντινιπούρ να είναι η πρωτεύουσα της δυτικής επαρχίας. Οι υποδιαιρέσεις Ταμλούκ, Κοντάι και Χάλντια τοποθετήθηκαν στην ανατολική επαρχία με έδρα το Ταμλούκ. Η υποδιαίρεση Έγκρα, μια νέα υποδιαίρεση της επαρχίας Πούρμπα Μεντινιπούρ, αποσπάστηκε από την υποδιαίρεση Κοντάι.
Ζουζάνα Στεφετσέκοβα

Η Ζουζάνα Στεφετσέκοβα (γενν. 15 Ιανουαρίου 1984) είναι Σλοβάκα αθλήτρια της σκοποβολής. Είναι αργυρή ολυμπιονίκης στο αγώνισμα του τράπ το 2008 και το 2012. Το 2016, γέννησε έναν γιο, τον Ναθάν, και έτσι δεν μπόρεσε να συμμετέχει στους Ολυμπιακούς Αγώνες 2016. Έχει δύο χρυσά μετάλλια σε Παγκόσμια Πρωταθλήματα Σκοποβολής στο τραπ, ενώ το μετάλλιό της το 2018 της έδωσε την πρόκριση για τους Θερινούς Ολυμπιακούς Αγώνες 2020 στο Τόκιο.
Βασίλης Γκανάτσιος

Ο Βασίλης Γκανάτσιος, διδάσκαλος στο επάγγελμα και αξιωματικός στην περίοδο της Κατοχής, γνωστός ως "Καπετάν Χείμαρρος", υπήρξε υψηλόβαθμο στέλεχος του Δημοκρατικού Στρατού Ελλάδας και του ΕΛΑΣ.

Γεννημένος στο χωριό Ζιάκας Γρεβενών ο Γκανάτσιος εντάχθηκε στον ΕΛΑΣ γενόμενος αξιωματικός και κατά τη διάρκεια του εμφυλίου στον ΔΣΕ. Εξαιτίας των αμφισβητήσεών του στην επίσημη κομματική γραμμή στα Δεκεμβριανά διώχθηκε κατόπιν της εμπλοκής του στα γεγονότα του Μπούλκες της Γιουγκοσλαβίας το 1945-46 και της Τασκένδης το 1956. Επιστρέφοντας το 1982 στην Ελλάδα ασχολήθηκε με τη συγγραφή βιβλίων για τη δράση του ΚΚΕ στην περίοδο της ένοπλης αντίστασης και του εμφυλίου. Απεβίωσε σε ηλικία 103 ετών.
Παλάτι Λινγκάνα

Το Παλάτι Λινγκάνα είναι κατοικία του Βασιλιά Γίγκμε Χεσάρ Ναμγκιέλ Ουάνγκτσουκ του Μπουτάν. Βρίσκεται στον περίβολο του Ντζονγκ Τασιτσχοντζόνγκ στην πρωτεύουσα της Θίμφου.

Εδώ η σύζυγος του βασιλιά Τζετσούν Πέμα γέννησε τον Γίγκμε Ναμγκιέλ Ουάνγκτσουκ στις 5 Φεβρουαρίου 2016.
Πύργος του Ρολογιού στο Νουσρετιγιέ Τζαμί

Ο Πύργος του Ρολογιού στο Νουσρετιγιέ Τζαμί (αλλιώς και Πύργος του Ρολογιού του Τοπχανέ) (στα τούρκικα: Nusretiye Saat Kulesi ή Tophane Saat Kulesi) βρίσκεται στη συνοικία Τοπχανέ, στην περιοχή του Μπέηογλου, στην Κωνσταντινούπολη, δίπλα στο Νουσρετιγιέ Τζαμί και στο Κιόσκι Τοπχανέ. 

Κατασκευάστηκε με εντολή του Σουλτάνου Αμπντούλ Μετζίτ Α΄ σε σχέδια του αρχιτέκτονα Γκαραμπέτ Αμιρά Μπαλιάν (Garabet Amira Balyan), το 1848. Είναι χτισμένος σε νεοκλασικό στυλ, έχει ύψος 15μ. και έχει τρεις ορόφους. Πάνω από την είσοδό του υπάρχει η τουρά του Αμπντούλ Μετζίτ Α΄.
Κυβερνείο Φαρουανίγια

μικρογραφία|Η θέση του κυβερνείου στο χάρτη του Κουβέιτ
Το Κυβερνείο Φαρουανίγια ( Muḥāfaẓat al-Farwānīyah) είναι το πιο πυκνοκατοικημένο από τα έξι κυβερνεία του Κουβέιτ και σε αυτό πραγματοποιείται σημαντικό μέρος των εμπορικών δραστηριοτήτων της χώρας. Τον Μάιο του 2014, Κυβερνήτης ήταν ο Φαϊσάλ Χ. Μ. Αλ-Σαμπάχ. Έχει έκταση 190 τ.χλμ και, σύμφωνα με στοιχεία του Ιουνίου 2017, 1.169.312 κατοίκους. Αποτελείται από τις εξής περιοχές:

* Αμπράγκ Κιτάν
* Αλ Ανταλούς
* Ισμπίλια
* Τζλιμπ αλ Σογιούκ
* Ομαρίγια
* Αρντίγια
* Βιομηχανικό Αρντίγια
* Φορντούς
* Φαρουανίγια
* Σανταντίγια
* Ριχάμπ
* Ραμπίγια
* Βιομηχανικό Ράι
* Αμπντουλάχ αλ Μουμπάρακ
* Ντατζίτζ
* Νότιο Χαϊτάν
Τσεχοσλοβάκικο λυκόσκυλο

thumb|Τυπικό αρσενικό
Το Τσεχοσλοβάκικο λυκόσκυλο (τσέχικα: Československý vlčák, σλοβάκικα: Československý vlčiak) είναι μια σχετικά νέα φυλή σκύλου που εντοπίζεται η αρχική του προέλευση σε ένα πείραμα που πραγματοποιήθηκε το 1955 στην Τσεχοσλοβακία. Μετά την αρχική αναπαραγωγή των Γερμανικών Ποιμενικών Σκύλων από γραμμές αίματος με τους Καρπάθιους λύκους (Canis lupus lupus), δουλεύτηκε ένα σχέδιο για να δημιουργηθεί μια φυλή που θα έχει την ιδιοσυγκρασία, τη νοοτροπία της αγέλης και την εκπαιδευσιμότητα του Γερμανικού Ποιμενικού Σκύλου και τη δύναμη, τη σωματοδομή, και την αντοχή του Καρπάθιου λύκου.

Η φυλή κατασκευάστηκε ως σκυλιά επίθεσης για χρήση σε στρατιωτικές ειδικές επιχειρήσεις που πραγματοποιούνταν από τις τσεχοσλοβάκικες ειδικές δυνάμεις καταδρομέων, αλλά χρησιμοποιήθηκαν αργότερα στην αναζήτηση και διάσωση, για σκύλοι φύλακες, για εντοπισμό, για τα κοπάδια, για την ευκινησία τους, για την υπακοή τους, για το κυνήγι και για να σέρνουν κάρα στην Ευρώπη και τις Ηνωμένες Πολιτείες. Αναγνωρίστηκε επίσημα ως εθνική φυλή στην Τσεχοσλοβακία το 1982 και αναγνωρίστηκε επισήμως ως φυλή από τη Διεθνή Κυνολογική Ομοσπονδία (Fédération Cynologique Internationale, FCI) το 1989.
Δρομολαξιά

Η Δρομολαξιά είναι συνοικία του Δήμου Δρομολαξιάς-Μενεού.
Κατερίνα Παπακώστα

Η Κατερίνα Παπακώστα (γεν. Πειραιάς, 19 Ιανουαρίου 1961) είναι Ελληνίδα πολιτικός και πρώην βουλευτής. Είναι πρόεδρος της Νέας Ελληνικής Ορμής, ενώ είχε διατελέσει υφυπουργός Προστασίας του Πολίτη στην κυβέρνηση Αλέξη Τσίπρα Σεπτεμβρίου 2015.
Γιακούπ Τσελεμπή

Ο Ηγεμόνας Γιακούπ Τσελεμπή (Οθ. Τούρκικα:الأمير يعقوب جلبي) (Τούρκικα: "Şehzade Yakub Çelebi", 1359 - Ιούνιος 1389) ήταν γιος του σουλτάνου Μουράτ Α΄ της Οθωμανικής Αυτοκρατορίας.

Ο Γιακούπ γεννήθηκε το 1359 στην Προύσα, και ήταν γιος του σουλτάνου Μουράτ Α΄ και της συζύγου του Φουλντανέ Χατούν. Ο Γιακούπ συμμετείχε ενεργά στις στρατιωτικές εκστρατείες του πατέρα του. Τον Ιούνιο του 1389, ο Γιακούπ συμμετείχε μαζί με τον αδελφό του, τον πρίγκηπα Βαγιαζήτ, στη μάχη του Κοσσυφοπεδίου, γεγονός που αποδείχθηκε μοιραίο. Πέθανε το 1389 στο Κόσοβο σε ηλικία 30 ετών. Θάφτηκε στο Τουρμπέ Μουράτ Α΄ στην Προύσα.
Λιλιάν ντε Γκέους

Η Λιλιάν ντε Γκέους (γενν. 13 Οκτωβρίου 1991) είναι Ολλανδή ιστιοπλόος. Συμμετείχε για την Ολλανδία στους Ολυμπιακούς Αγώνες 2016 και κατατάχθηκε 4η συνολικά. Θα συμμετέχει και στους Θερινούς Ολυμπιακούς Αγώνες 2020.
Μητροπολίτης Ιταλίας και Μελίτης Γεννάδιος Ζερβός

Ο Μητροπολίτης Ιταλίας και Μελίτης Γεννάδιος Ζερβός ήταν Έλληνας θεολόγος και Μητροπολίτης του Οικουμενικού Πατριαρχείου Κωνσταντινουπόλεως.
Σάρα Σάχι

Η Σάρα Σάχι ("Sarah Shahi", 10 Ιανουαρίου 1980) είναι Αμερικανίδα ηθοποιός και μοντέλο.
Μενεού

Το Μενεού είναι συνοικία του Δήμου Δρομολαξιάς-Μενεού.
Κυβερνείο Χαουαλλί

μικρογραφία|Η θέση του κυβερνείου στο χάρτη του Κουβέιτ
Το Κυβερνείο Χαουαλλί ( Muḥāfaẓat Ḥawalli) είναι ένα από τα έξι κυβερνεία του Κουβέιτ, που αποτελείται από τις παρακάτω περιοχές:

*Χαουαλλί
*Μπαγιάν
*Μίσρεφ
*Μαϊντάν Χαουαλλί
*Τζαμπρίγια
*Ρουμαϊθίγια
*Σαλμίγια
*Σαλούα
*Σάαμπ

Ο Ναουάζ Αλ-Αχμάντ Αλ-Τζαμπέρ Αλ-Σαμπάχ έγινε κυβερνήτης το 1962. Ο σημερινός κυβερνήτης του κυβερνείου Χαουαλλί είναι ο Αντιστράτηγος Σέιχ Αχμάντ Αλ-Ναουάφ Αλ-Σαμπάχ. Η έκταση είναι 82 τ.χλμ.

Μια εκτίμηση για το 2005 ανέφερε τον πληθυσμό του κυβερνείου στα 393.861 άτομα.

Εκτίμηση της 31 Δεκεμβρίου 2007 ανέφερε τον πληθυσμό του Χαουαλλί στα 714.876 άτομα.

Τον Ιούνιο του 2014, ο πληθυσμός του Χαουαλλί εκτιμάται στα 890.533 άτομα.
Ευάνθης Χατζηβασιλείου

Ο Ευάνθης Χατζηβασιλείου (γενν. 1966) είναι τακτικός καθηγητής της Ιστορίας του Μεταπολεμικού Κόσμου στο τμήμα Ιστορία και Αρχαιολογίας της Φιλοσοφικής Σχολής του Πανεπιστημίου Αθηνών.
Γιώργος Ζουμπάς

Ο Γιώργος Ζουμπάς είναι Έλληνας πολιτικός, πρώην δήμαρχος Αριστοτέλη (2015-2019) και δημοτικός σύμβουλος Ιερισσού, Σταγείρων-Ακάνθου & Αριστοτέλη επί πέντε τετραετίες.
Ειρήνη Παπαδοπούλου

Η Ειρήνη Παπαδοπούλου ( 22 Αυγούστου 1985) είναι Ελληνίδα τραγουδίστρια. Έγινε ευρύτερα γνωστή μέσω της συμμετοχής της στη μουσική εκπομπή ταλέντων The X-Factor Greece. Τον Ιανουάριο του 2020, η ομάδα της Ειρήνης έστειλε τραγούδι στην ΕΡΤ για να εκπροσωπήσει την Ελλάδα στην Διαγωνισμό Τραγουδιού Eurovision 2020 στο Ρότερνταμ, Ολλανδία.
Βραβείο Ρόμι Σνάιντερ

Το Βραβείο Ρόμι Σνάιντερ (γαλλικά: Romy ​Schneider Award) είναι ένα γαλλικό βραβείο που απονέμεται κάθε χρόνο σε νέες και επερχόμενες γυναίκες ηθοποιοί που εργάζονται στη γαλλική κινηματογραφική βιομηχανία.

Ξεκίνησε το 1984 από τους Γάλλους δημοσιογράφους Μαρλέν και
και Eugène Μόινιού και πήρε το όνομά του προς τιμήν τις ηθοποιού Ρόμι Σνάιντερ (1938- 1982).

Το βραβείο απονέμεται από μια κριτική επιτροπή κάθε χρόνο στο Παρίσι, σε συνδυασμό με το Βραβείο Πάτρικ Ντιούιρ 
(πρώην Βραβείο Ζαν Γκαμπέν).
Fremmedarbejderbladet

Η Fremmedarbejderbladet (ελληνικά: Το Περιοδικό του Αλλοδαπού Εργάτη ή Εφημερίδα του Αλλοδαπού Εργάτη, , , ) ήταν περιοδική έκδοση για αλλοδαπούς εργαζόμενους στη Δανία που δημοσιευόταν μηνιαίως από το 1971 έως το 1977. Δημοσιευόταν στα δανικά, τουρκικά και σερβοκροατικά για όλη τη διάρκειά ύπαρξής του. Εκδόθηκε επίσης στα αραβικά από το 1971-1972, στα Ούρντου από το 1971-1972 και 1973-1977, και στα αγγλικά από το 1972-1973. Ο Όλε Χάμμερ υπηρέτησε ως αρχισυντάκτης. Η εφημερίδα μεριμνούσε ειδικά για τους ξένους εργάτες που έφθαναν στη Δανία από το 1960 έως το 1973 από την Τουρκία, τη Γιουγκοσλαβία, το Πακιστάν, τη Μέση Ανατολή και τη Βόρεια Αφρική (συγκρίσιμη με τους Γκασταρμπάιτερ στην Γερμανία), και παρείχε πληροφορίες σχετικά με τη στέγαση, τις άδειες εργασίας, τη συλλογική διαπραγμάτευση, τους φόρους, την υγεία και την ασφάλεια στην εργασία, και τον δανικό πολιτισμό γενικότερα.

Η "Fremmedarbejderbladet" λάμβανε χρηματοδότηση από διάφορες πηγές, συμπεριλαμβανομένου του Συλλόγου Εργοδοτών της Δανίας, τη Δανική Συνομοσπονδία Συνδικάτων, η Δανική Ομοσπονδία των Ανειδίκευτων Εργατών και των Εξειδικευμένων Εργαζομένων, το Υπουργείο Εργασίας, τη δανική Ένωση για τη Διεθνή Συνεργασία, από διαφημίσεις, συνδρομές και άλλους οργανισμούς.
Ολλανδική Επανάσταση

Η Ολλανδική Επανάσταση (1568-1648) ήταν η επιτυχημένη επανάσταση των βόρειων, σε μεγάλο βαθμό προτεσταντικών επτά επαρχιών των Κάτω Χωρών ενάντια στην κυριαρχία του Ρωμαιοκαθολικού βασιλιά Φίλιππου Β΄ της Ισπανίας, κληρονόμου κυβερνήτη των επαρχιών. Οι νότιες επαρχίες αρχικά εντάχθηκαν στην εξέγερση αλλά αργότερα παραδόθηκαν στην Ισπανία.

Η θρησκευτική "σύγκρουση πολιτισμών" δημιουργήθηκε σταδιακά αλλά αναπόφευκτα κατέληξε σε εκρήξεις βίας ενάντια στην αντιληπτή καταστολή του στέμματος των Αψβούργων. Αυτές οι εντάσεις οδήγησαν στη δημιουργία της ανεξάρτητης Ολλανδικής Δημοκρατίας, της οποίας ο πρώτος ηγέτης ήταν ο Γουλιέλμος της Οράγγης, ακολουθούμενος από αρκετούς από τους απογόνους και σχέσεις του. Αυτή η εξέγερση ήταν μία από τις πρώτες επιτυχημένες αποσπάσεις στην Ευρώπη και οδήγησε σε μία από τις πρώτες ευρωπαϊκές δημοκρατίες της σύγχρονης εποχής, τις Ηνωμένες Επαρχίες.

Ο βασιλιάς Φίλιππος αρχικά πέτυχε να καταστείλει την επανάσταση. Το 1572, ωστόσο, οι επαναστάτες κατέλαβαν τη Μπριέλ και η επανάσταση επανήλθε. Οι Βόρειες Επαρχίες έγιναν ανεξάρτητες, πρώτα το 1581 ντε φάκτο και το 1648 ντε γιούρε. Κατά τη διάρκεια της εξέγερσης, οι Ηνωμένες Επαρχίες των Κάτω Χωρών, γνωστότερη ως Ολλανδική Δημοκρατία, γρήγορα μεγάλωσαν για να καταστούν παγκόσμια δύναμη μέσω της εμπορικής τους ναυτιλίας και γνώρισαν μια περίοδο οικονομικής, επιστημονικής και πολιτιστικής ανάπτυξης. Η Νότια Ολλανδία (που ανήκει στο σημερινό Βέλγιο, το Λουξεμβούργο, τη Βόρεια Γαλλία και τις νότιες Κάτω Χώρες) παρέμεινε υπό ισπανική κυριαρχία. Η διαρκής βαρύτατη κυριαρχία των Αψβούργων στο νότο είχε ως αποτέλεσμα την φυγή της ελίτ προς το βορρά, συμβάλλοντας στην επιτυχία της Ολλανδικής Δημοκρατίας. Οι Ολλανδοί επέβαλαν άκαμπτο αποκλεισμό στις νότιες επαρχίες που εμπόδιζαν τα βαλτικά σιτηρά από το να ανακουφίσουν από την πείνα στις νότιες πόλεις, ιδιαίτερα από το 1587 έως το 1589. Μέχρι το τέλος του πολέμου το 1648, μεγάλες περιοχές των νότιων Κάτω Χωρών είχαν προσαρτηθεί στη Γαλλία, είχε, υπό την καθοδήγηση του καρδινάλιου Ρισελιέ και του Λουδοβίκου ΙΓ΄ της Γαλλίας, η οποία συμμάχησε με την Ολλανδική Δημοκρατία κατά τη δεκαετία του 1630 κατά της Ισπανίας.

Η πρώτη φάση της σύγκρουσης μπορεί να θεωρηθεί ως Ολλανδικός Πόλεμος Ανεξαρτησίας. Το επίκεντρο της τελευταίας φάσης ήταν η επίσημη αναγνώριση της ήδη ντε φάκτο ανεξαρτησίας των Ηνωμένων Επαρχιών. Αυτή η φάση συνέπεσε με την άνοδο της Ολλανδικής Δημοκρατίας ως σημαντική δύναμη και την ίδρυση της Ολλανδικής Αυτοκρατορίας.
Τινσούκια

Η Τινσούκια είναι βιομηχανική πόλη στο ανατολικό Άσαμ της βορειοανατολικής Ινδίας. Βρίσκεται 480 χιλιόμετρα βορειοανατολικά του Γκουουαχάτι και απέχει 84 χιλιόμετρα από τα σύνορα με το Αρουνάτσαλ Πραντές.

Είναι η διοικητική έδρα της επαρχίας Τινσούκια στο Άσαμ της Ινδίας. Περιέχει ένα μείγμα ιθαγενών Ασσαμέζων και ατόμων που ομιλούν τα Χίντι.
Γουίλιαμ Μπεργκ, 3ος κόμης του Άλστερ

Ο Γουίλιαμ Μπεργκ, 3ος κόμης του Άλστερ και 4ος βαρόνος του Κόνοτ (17 Σεπτεμβρίου 1312 - 6 Ιουνίου 1333) Άγγλος αριστοκράτης και 3ος Κόμης του Άλστερ ήταν γιος του Τζων του Μπεργκ (1286 - 1313) και της Ελισάβετ του Κλερ, ο παππούς του ήταν ο Ρίτσαρντ Όγκ ντε Μπεργκ, 2ος κόμης του Άλστερ. Η δολοφονία του σε ηλικία 20 ετών ήταν η αιτία για την έκρηξη του "Εμφυλίου πολέμου των Μπεργκ". Κλήθηκε στο Κοινοβούλιο από τις 10 Δεκεμβρίου 1327 μέχρι τις 15 Ιουνίου 1328, διορίστηκε Υπολοχαγός της Ιρλανδίας για έναν χρόνο (1331).

Ο Γουίλιαμ Μπεργκ παντρεύτηκε (16 Νοεμβρίου 1327) μετά την απαραίτητη παπική απαλλαγή (1 Μαίου 1327) την Ματθίλδη του Λάνκαστερ, κόμισσα του Άλστερ κόρη του Ερρίκου, 3ου κόμη του Λάνκαστερ και της συζύγου του Ματθίλδης Τσάουορθ. Απέκτησαν μια κόρη την Ελισάβετ Μπεργκ, 4η κόμισσα του Άλστερ που ήταν 13 μηνών όταν δολοφονήθηκε ο πατέρας της, παντρεύτηκε τον Λάιονελ της Αμβέρσας δεύτερο γιο του Εδουάρδου Γ΄ της Αγγλίας και της Φιλίππης του Αινώ.
Λόλλυγουντ

Το Λόλλυγουντ (), είναι η παλαιότερη κινηματογραφική βιομηχανία του κινηματογράφου του Πακιστάν. Εδρεύει στη Λαχώρη στο Παντζάμπ στο Πακιστάν. Από το 1929 η Λαχώρη ήταν το κέντρο παραγωγής ταινιών για το Πακιστανικό κινηματογράφο, παράγοντας ταινίες στα Παντζάμπι και Ούρντου. Ωστόσο, από το 2007, το Καράτσι έχει σε μεγάλο βαθμό ξεπεράσει τη Λαχώρη στις κινηματογραφικές παραγωγές των Ούρντου. Η λέξη "Λόλλυγουντ" επινοήθηκε το καλοκαίρι του 1989 στο περιοδικό "Glamour", το οποίο δημοσιεύεται από το Καράτσι από τον Σαλίμ Νασίρ.
Χάνα Μιλς

Η Χάνα Μιλς (γενν. 29 Φεβρουαρίου 1988) είναι Βρετανίδα ιστιοπλόος. Συμμετέχει στην κλάση 470. Είναι η ολυμπιονίκης του 2016 στα 470 γυναικών, μαζί με τη Σάσκια Κλαρκ.
Νικολέττα Ράλλη

Η Νικολέττα Ράλλη (Αθήνα, 25 Απριλίου 1983) είναι Ελληνίδα παρουσιάστρια, ραδιοφωνική παραγωγός, blogger & πρώην μοντέλο.
Κρεολικά της Ανγκουίλας

Τα Κρεολικά της Ανγκουίλας είναι μια διάλεκτος των Κρεολικών Αγγλικών της Υπήνεμης Καραϊβικής που ομιλείται στην Ανγκουίλα, ένα νησί και Βρετανικό Υπερπόντιο Έδαφος στην Καραϊβική. Παρόλο που ταξινομείται ως μια διάλεκτος των Κρεολικών Αγγλικών της Υπήνεμης Καραϊβικής που ομιλούνται στον Άγιο Χριστόφορο και Νέβις, την Αντίγκουα και και το Μοντσερράτ λόγω της κοινής Βρετανικής αποικιακής ιστορίας, στην πραγματικότητα βρίσκεται πιο κοντά στις ποικιλίες των Κρεολικών των Παρθένων Νήσων που ομιλούνται στις Βρετανικές Παρθένες Νήσους και τον Άγιο Μαρτίνο. Ο αριθμός των ομιλητών της γλώσσας δεν υπερβαίνει τους 10.000 και δεν έχει το καθεστώς επίσημης γλώσσας.

Το 2001 ομιλούταν από 12.000 άτομα.
Μπόντεγκι

μικρογραφία|Μπόντεγκι σε κουτάκι
Το Μπόντεγκι (번데기, κυριολεκτικά «νύμφη»), είναι κορεάτικο φαγητό δρόμου το οποίο παρασκευάζεται με νύμφες μεταξοσκωλήκων. Πωλείται συνήθως από πλανόδιους πωλητές. Παρασκευάζεται μέσω βρασίματος ή ατμού. Το φαγητό σερβίρεται σε χάρτινα ποτήρια με ξύλινο καλαμάκι.

Επίσης, κονσερβοποιημένα μπόντεγκι πωλούνται σε παντοπωλεία και καταστήματα ψιλικών.
Φριτς Μάουτνερ

Ο Φριτς Μάουτνερ (γερμανικά: "Fritz Mauthner", 22 Νοεμβρίου 1849 – 29 Ιουνίου 1923) ήταν Αυστροούγγρος λογοτέχνης, κριτικός θεάτρου, και φιλόσοφος. Ήταν υπέρμαχος του φιλοσοφικού σκεπτικισμού παραγόμενου από την κριτική της ανθρώπινης γνώσης και της φιλοσοφίας της γλώσσας.

Καταγόταν από εύπορη εβραϊκή οικογένεια από το "Χόρτσιτς" της Βοημίας (σημερινό Χόριτσε της Τσεχίας), και είχε άλλα 5 αδέρφια.Έγινε συντάκτης στην εφημερίδα "Berliner Tageblatt" του Βερολίνου το 1895, και έγινε ευρύτερα γνωστός για το έργο του με τίτλο "Beiträge zu einer Kritik der Sprache" ("Συνεισφορές σε μια κριτική της γλώσσας"), το οποίο εκδόθηκε σε 3 τμήματα κατά την περίοδο 1901 με 1902. Ο Λούντβιχ Βίτγκενσταϊν υιοθέτησε αρκετές από τις ιδέες του Μάουτνερ, και τον αναφέρει ονομαστικά στο "Tractatus Logico-Philosophicus" (1922).

Ο Μάουντερ πέθανε στο Μέερσμπουργκ στις 29 Ιουνίου 1923.
Εντουάρ Ενζιράντ

Ο Εντουάρ Ενζιράντ (Édouard Ngirente, 1973-) είναι οικονομολόγος και πολιτικός από τη Ρουάντα, πρωθυπουργός της χώρας από τις 30 Αυγούστου 2017. Διορίστηκε στην πρωθυπουργία από τον πρόεδρο Πολ Καγκάμε.
Ρίτσαρντ Μορ ντε Μπεργκ, 1ος λόρδος του Κόνοτ

Ο Ρίτσαρντ Μορ ντε Μπεργκ, 1ος λόρδος του Κόνοτ (περί το 1194 - 1242) Ίβηρο-Νορμανδός αριστοκράτης και δικαστής της Ιρλανδίας ήταν μεγαλύτερος γιος του Γουίλιαμ ντε Μπεργκ γενάρχη του Οίκου του Μπεργκ και της συζύγου του κόρης του Ντόμναλλ Μορ Ουά Μπράιαν βασιλιά της Θόμοντ. Τα περισσότερα εδάφη του βρίσκονταν στην βαρονία του Λούγκρεα που ίδρυσε ένα κάστρο και μια πόλη (1236), ίδρυσε την Γκόλγουεϊ και την Μπάλινασλοου, τα νησιά του Λουγκ Μασκ και του Λουγκ Όρμπεν ήταν τμήματα της κυριαρχίας του. 

Μετά τον θάνατο του πατέρα του (1206 - 1214) ο Ρίτσαρντ ήταν ευνοούμενος του Αγγλικού στέμματος, δέχτηκε (1215) τον θείο του Ούμπερτ ντε Μπεργκ, 1ο κόμη του Κεντ, διορίστηκε Σενεσκάλιος του Μάνστερ και φύλακας του κάστρου του Λίμερικ (1223, 1225).
Ο Ρίτσαρντ διεκδίκησε το Κόνοτ που δόθηκε στον πατέρα του (1224) και παραχωρήθηκε μετά τον θάνατο του στον Καθολικό βασιλιά Κοντσομπαίρ για τις υπηρεσίες του στο στέμμα αλλά κατασχέθηκε από τον γιο του Αέντ μακ Καθάλ όταν τον διαδέχθηκε. Είχε την υποστήριξη του θείου του Ούμπερτ που ήταν δικαστής της Αγγλίας και τελικά κέρδισε το Κόνοτ τον Μάιο του 1227. Κέρδισε κατόπιν τις κομητείες του Κορκ και του Γουότερφορντ, τα εδάφη του Ντέσμοντ και διορίστηκε "Δικαστής της Ιρλανδίας" (1228 - 1232). Ο Ούμπερτ έπεσε από την χάρη του στέμματος αλλά ο Ρίτσαρντ αποστασιοποιήθηκε και δεν ακολούθησε την εκστρατεία εναντίον του Ερρίκου Γ΄ της Αγγλίας. Κλήθηκε να βοηθήσει στην εκδίωξη του Γαλάτη βασιλιά Φελίμ Ουά Κόντσομπαιρ από το Κόνοτ και του παραχωρήθηκαν μεγάλες εκτάσεις γής σαν ανταμοιβή, ο Φελίμ υποχρεώθηκε να δώσει όρκο υποτέλειας ενώ το στέμμα άφησε στην κατοχή του μόνο πέντε τμήματα από την κομητεία Ροσκόμον. Ο Ρίτσαρντ Μορ ντε Μπεργκ δέχτηκε τα υπόλοιπα 25 τμήματα του Ροσκόμον και τον τίτλο του "λόρδου του Κόνοτ".
Υπουργικό Συμβούλιο της Ρουάντα

Το Υπουργικό Συμβούλιο της Ρουάντα αποτελείται από τον Πρωθυπουργό, τους Υπουργούς, τους υπουργούς επικρατείας και άλλα μέλη που διορίζονται από τον Πρόεδρο. Τα μέλη του υπουργικού συμβουλίου επιλέγονται από πολιτικές οργανώσεις με βάση τον αριθμό των θέσεων στη Βουλή των Αντιπροσώπων, αλλά τα μέλη του υπουργικού συμβουλίου δεν μπορούν να ανήκουν στη βουλή.
Δωδεκανησιακή αρχιτεκτονική

Άποψη της [[Αστυπάλαια]]ς με τη χαρακτηριστική δωδεκανησιακή αρχιτεκτονική
Δωδεκανησιακή αρχιτεκτονική είναι η αρχιτεκτονική που βλέπουμε στα νησιά των Δωδεκανήσων (Ρόδος, Κάρπαθος, Κως, Κάλυμνος, Αστυπάλαια, Κάσος, Τήλος, Σύμη, Λέρος, Νίσυρος, Πάτμος, Χάλκη, Σαριά, Λειψοί, Ψέριμος, Αγαθονήσι, Λέβιθα και Καστελόριζο) και αποτελεί μέρος της ελληνικής λαϊκής αρχιτεκτονικής. Η δωδεκανησιακή αρχιτεκτονική μοιάζει αρκετά με αυτή των Κυκλάδων, αφού και τα δύο μέρη έχουν ίδιο κλίμα και διαθέτουν ίδια υλικά. Η εξωτερική εικόνα είναι συνήθως λευκά, πέτρινα, παραλληλόγραμμα σπίτια με λίγα ανοίγματα (πόρτες και παράθυρα) για να μειώνεται η ζέστη που μπαίνει μέσα. Οι διαφορές από την κυκλαδική αρχιτεκτονική οφείλονται στην ιταλική κατοχή των Δωδεκανήσων. Κάποιες από αυτές είναι η διακόσμηση των εξωτερικών τοίχων με οικόσημα και κατασκευαστικά στοιχεία όπως τα τόξα.
Γουίλιαμ ντε Μπεργκ

Ο Γουίλιαμ ντε Μπεργκ (περί το 1160 - χειμώνας του 1205) γενάρχης του Οίκου του Μπεργκ έφτασε στην Αγγλία σαν φίλος και σύμμαχος του πρίγκιπα Ιωάννη (1185). Ο Ερρίκος Β΄ της Αγγλίας τον διόρισε κυβερνήτη του Λίμερικ και του παραχώρησε μεγάλες εκτάσεις στο Λέστερ και στο Μάνστερ. Τα κάστρα του Γουίλιαμ χρησιμοποιήθηκαν για να προστατεύσουν τα βόρεια σύνορα του Ιωάννη στο Γουότερφορντ και το Λίζμορ, διορίστηκε βασιλικός απεσταλμένος του Μάνστερ (1201 - 1203).
Σαμπίτρι Χεϊσνάμ

Η Σαμπίτρι Χεϊσνάμ είναι Ινδή ηθοποιός και μία από τις σημαντικότερες προσωπικότητες στο Μανιπουρικό θέατρο. Έχει συμμετάσχει στην θρυλική ταινία μικρού μήκους "Scribbles in Akka" (2000), σε σκηνοθεσία Μαντούσρι Ντούτα, η οποία κέρδισε το Βραβείο IDPA καλύτερου σεναρίου βραβείο στο Διεθνές Φεστιβάλ Κινηματογράφου της Σαγκάης και το Εθνικό Βραβείο Κινηματογράφου για την Καλύτερη Ανθρωπολογική Ταινία. Έλαβε το Βραβείο Σανγκίτ Νακάτ Ακαντεμί το 1991. Το 2008, η Κυβέρνηση της Ινδίας της απένειμε την τέταρτη μεγαλύτερη πολιτική τιμή της χώρας, το Πάντμα Σρι, για τις παρεμβάσεις της στο Μανιπουρικό θέατρο.
Λιλιουοκαλάνι

Η Λιλι'ουόκαλάνι (Liliʻuokalani ή Lydia Liliʻu Loloku Walania Kamakaʻeha, 2 Σεπτεμβρίου 1838 - 11 Νοεμβρίου 1917), ήταν η πρώτη βασίλισσα και τελευταία μονάρχης του Βασιλείου της Χαβάης. Κυβέρνησε από τις 29 Ιανουαρίου 1891 έως την πτώση του Βασιλείου της Χαβάης στις 17 Ιανουαρίου 1893. Είναι γνωστή επίσης και ως η συνθέτης του χαρακτηριστικού άσματος "Aloha ʻoe" καθώς και πολλών άλλων έργων, ενώ κατά τη διάρκεια της προφυλάκισής της μετά την πτώση του βασιλείου συνέγραψε την αυτοβιογραφία της "Η Ιστορία της Χαβάης από την Βασίλισσα της Χαβάης".

Η Λιλι'ουοκαλάνι γεννήθηκε στις 2 Σεπτεμβρίου 1838, στη Χονολουλού, στο νησί Οάχου. Αν και οι επίσημοι γονείς της ήταν η Αναλέα Κεοχοκαχόλε και ο Σίζαρ Καπα'ακέα, η ίδια έγινε κατά τη γέννηση της "χανάι", δηλαδή υιοθετήθηκε ανεπίσημα από τον Άμπνερ Πάκι και την Λάουρα Κονία και μεγάλωσε ως κόρη τους. Βαπτίστηκε χριστιανή και μορφώθηκε στο Βασιλικό Σχολείο της Χαβάης. Παντρεύτηκε τον αμερικανικής καταγωγής Τζον Όουεν Ντομίνις, ο οποίος αργότερα έγινε Κυβερνήτης του Οάχου. Δεν απέκτησαν βιολογικά παιδιά, αλλά υιοθέτησαν τρία. Μετά την άνοδο στο θρόνο του αδερφού της Ντέιβιντ Καλακάουα το 1874, τόσο αυτή όσο και τα αδέρφια της απέκτησαν τους δυτικής προελεύσεως τίτλους Πρίγκηπας και Πριγκίπισσα. Μετά το θάνατο του νεώτερου αδερφού της Λελειχόκου Β', ανακηρύχθηκε φυσικός κληρονόμος του θρόνου. Κατά το χρυσό ιωβηλαίο της Βασίλισσας Βικτωρίας, εκπροσώπησε τον αδερφό της ως επίσημη απεσταλμένη στο Ηνωμένο Βασίλειο.

Η Λιλι'ουοκαλάνι ανέβηκε στο θρόνο στις 29 Ιανουαρίου 1891, εννέα μέρες μετά τον θάνατο του αδερφού της. Κατά τη διάρκεια της βασιλείας της προσπάθησε να παρουσιάσει ένα νέο σύνταγμα το οποίο θα επανέφερε τις εξουσίες της μοναρχίας και τα δικαιώματα ψήφου των οικονομικά ασθενέστερων. Εξαιτίας της προσπάθειας της αυτής να καταργήσει το υφιστάμενο σύνταγμα του 1887, φιλοαμερικάνικα στοιχεία της Χαβάης ανέτρεψαν τη μοναρχία στις 17 Ιανουαρίου 1893. Η ανατροπή υποβοηθήθηκε από την εισβολή αμερικανικών ναυτικών δυνάμεων, οι οποίες κατέστησαν τη μοναρχία ανίκανη να αυτοπροστατευτεί. 

Το πραξικόπημα εγκαθίδρυσε τη Δημοκρατία της Χαβάης, αλλά ουσιαστικά ο απώτερος στόχος ήταν η προσάρτηση των νησιών στις ΗΠΑ. Μετά από μια αποτυχημένη εξέγερση για την επαναφορά της μοναρχίας, η ολιγαρχική κυβέρνηση έθεσε την πρώην βασίλισσα σε κατ'οίκον περιορισμό εντός του Παλατιού Ιολάνι. Στις 24 Ιανουαρίου 1895 η Λιλιουοκαλάνι υποχρεώθηκε να παραιτηθεί από τον θρόνο, θέτοντας επίσημα τέλος στην μοναρχία. Ακολούθησαν και άλλες απόπειρες για την επαναφορά της μοναρχίας αλλά και ως αντίσταση στην προσάρτηση από τις ΗΠΑ, αλλά με το ξέσπασμα του Ισπανο-Αμερικάνικου Πολέμου, οι Ηνωμένες Πολιτείες προσάρτησαν τη Χαβάη. Η Λιλιουοκαλάνι έζησε το υπόλοιπο της ζωής της ως ιδιώτης και πέθανε στην κατοικία της, στο Ουάσιγκτον Πλέις, στη Χονολουλού στις 11 Νοεμβρίου 1917.
Ούμπερτ ντε Μπεργκ, 1ος κόμης του Κεντ

Ο Ούμπερτ ντε Μπεργκ, 1ος κόμης του Κεντ (περί το 1170 - 5 Μαΐου 1243), δικαστής της Αγγλίας και της Ιρλανδίας ήταν ένας από τους ισχυρότερους άντρες στην Αγγλία την περίοδο που ήταν βασιλείς ο Ιωάννης της Αγγλίας και ο ανήλικος γιος του Ερρίκος Γ΄ της Αγγλίας.

Οι Ντε Μπεργκ ήταν μεγάλοι γαιοκτήμονες στο Νόρφολκ και στο Σάφοκ που κληρονόμησαν τουλάχιστον τέσσερις βίλες, ο πατέρας του λεγόταν Γουόλτερ και η μητέρα του Αλίκη. Ο μεγαλύτερος αδελφός του ήταν ο Γουίλιαμ ντε Μπεργκ ιδρυτής του Οίκου του Μπεργκ στην Ιρλανδία. Οι μικρότεροι αδελφοί του ήταν ο Γοδεφρείδος αρχιδιάκονος του Νόριτς και κατόπιν επίσκοπος του Έλι και ο Τόμας Καστελάνος του Νόριτς. Ο Ντε Μπεργκ μπήκε στην υπηρεσία του Ιωάννη του Ακτήμονα και είχε σημαντικό ρόλο στην διοίκηση την περίοδο 1198 - 1202. Διορίστηκε κόμης του Μορτέν, καγκελάριος στο βασιλικό νοικοκυριό, πρέσβης στην Πορτογαλία, σερίφης αρχικά στο Ντόστερ και το Σόμερσετ και στην συνέχεια στο Μπέρκσαϊρ και την Κορνουάλη, επιστάτης στα κάστρα του Ντόβερ και του Γουίντσορ και επιστάτης στις Δυτικές Μαρς. Ο Ιωάννης του παραχώρησε για τις υπηρεσίες του πολλές βίλες, κάστρα και βαρονίες και έγινε ένας από τους ισχυρότερους άνδρες στην Αγγλία.
Σεοναΐντ ΜακΊντος

Η Σεοναΐντ ΜακΊντος (γενν. 15 Μαρτίου 1996) είναι Βρετανίδα αθλήτρια της σκοποβολής. Έχει κατακτήσει το χρυσό μετάλλιο στα 50 μ. τουφέκι στο Παγκόσμιο Πρωτάθλημα Σκοποβολής 2018. Έχει επίσης έναν Ευρωπαϊκό τίτλο το 2017 στα 50 μ. τουφέκι 3 θέσεων.
Χερτσλιγιά

Η Χερτσλιγιά είναι μια πόλη στο Ισραήλ. Πήρε το όνομα της από τον Τέοντορ Χερτσλ, ιδρυτή του σύγχρονου Σιωνισμού.
Κόλιν Κάπερνικ

Ο Κόλιν Κάπερνικ (Colin Rand Kaepernick) υπήρξε αθλητής του Αμερικανικού ποδοσφαίρου. 

Από το 2011 μέχρι το 2016 αγωνίστηκε στη θέση κουόρτερμπακ στην ομάδα "San Francisco 49ers", που τον είχε επιλέξει το 2011 στο δεύτερο γύρο του National Football League Draft. Αρχικά ήταν αναπληρωματικός του Άλεξ Σμιθ και μετά τον τραυματισμό του τελευταίου, στα μέσα του 2012, έπαιξε ως βασικός.

Το 2016 ο Κάπερνικ προκάλεσε μεγάλη αντιπαράθεση στις ΗΠΑ, επειδή κατά την ανάκρουση του εθνικού ύμνου της χώρας, πριν την έναρξη των αγώνων της ομάδας του, γονάτιζε σε ένδειξη διαμαρτυρίας για τις δολοφονίες αφροαμερικανών από την αστυνομία και τις φυλετικές διακρίσεις. Η στάση του Κάπερνικ απέναντι στον αμερικανικό εθνικό ύμνο προκάλεσε την έντονη αντίδραση και του πρόεδρου των ΗΠΑ, Ντόναλντ Τραμπ, που δήλωσε ότι οι ιδιοκτήτες των ομάδων της NFL θα πρέπει να απολύουν τους παίκτες που γονατίζουν κατά την ανάκρουση του εθνικού ύμνου. 

Εξαιτίας της στάσης αυτής του Κάπερνικ οι San Francisco 49ers έλυσαν το συμβόλαιο του και καμία από τις 32 ομάδες του πρωταθλήματος δεν θέλησε να τον εντάξει στο δυναμικό της με αποτέλεσμα μέχρι και σήμερα να μην έχει ομάδα. Τον Νοέμβριο του 2017 ο Κάπερνικ έκανε αγωγή κατά της National Football League, κατηγορώντας της ομάδες που μετέχουν στο πρωτάθλημα ότι είχαν συνεννοηθεί ώστε να μην τον προσλάβει καμία. 

Το 2018 του απονεμήθηκε από τη Διεθνή Αμνηστία το βραβείο «"Πρεσβευτής της Συνείδησης"».
Παχέλα Φαλγκούν

μικρογραφία|Γυναίκες στο Μπανγκλαντές φωτογραφίζονται στο φεστιβάλ Παχέλα Φαλγκούν.
Το Παχέλα Φαλγκούν ( "Pôhela Falgun" ή পয়লা ফাল্গুন "Pôela Falgun") είναι η πρώτη μέρα της Άνοιξης του βεγγαλικού μήνα Φαλγκούν, ο οποίος ανήκει στο Βεγγαλικό ημερολόγιο. Εορτάζεται στο Μπαγκλαντές και ξεκίνησε το 1991 από τους μαθητές της Σχολής Καλών Τεχνών του Πανεπιστημίου της Ντάκα. Η πρώτη Φαλγκούν συνήθως πέφτει στις 13 Φεβρουαρίου τουΓρηγοριανού Ημερολογίου. Αυτή η μέρα περιέχει πολύχρωμες γιορτές, όπου οι γυναίκες φορούν κίτρινο σάρι για να γιορτάσουν αυτή την ημέρα. Αυτή η γιορτή είναι επίσης γνωστή ως "Μπασάντα Ουτσάμπ" (", Φεστιβάλ της Άνοιξης").
Νίντερκασσελ

Η Νίντερκασσελ είναι μια πόλη στη Βόρεια Ρηνανία-Βεστφαλία, Γερμανία, με πληθυσμό περίπου 37000 κατοίκους. Βρίσκεται στις αριστερές όχθες του Ρήνου, 10 χιλιόμετρα βορειοανατολικά της Βόννης και 15 χιλιόμετρα νοτιοανατολικά της Κολωνίας.
Γερήνεια

Η Γερήνεια ήταν μια πόλη που υποτίθεται ότι υπήρχε στην Ιλιάδα του Ομήρου.
Ηγεμόνας Ουβεϊς

Ο Ηγεμόνας Ουβεϊς Πασάς (Οθ. Τούρκικα:سيزاد أويش باشا) (Τούρκικα: "Şehzade Üveys Paşa", 1512 - 1547) ήταν γιος του σουλτάνου Σελίμ Α΄ της Οθωμανικής Αυτοκρατορίας.

Η μητέρα του ήταν μια παλλακίδα από το χαρέμι και το όνομα της δεν είναι γνωστό. Στην οθωμανική παράδοση, τέτοια κορίτσια ταιριάζουν σε έναν μπέη ή σε έναν καλό άνθρωπο. Ωστόσο στην περίπτωσή της ήταν ήδη έγκυος και ο γιος του Σελίμ γεννήθηκε με έναν πατριό. 

Ο Ουβεϊς έγινε σύντομα υψηλόβαθμος γραφειοκράτης της αυτοκρατορίας. Όμως, όταν ο Σελίμ πέθανε το 1520, ο Ουβεϊς δεν υπέβαλε αξίωση θρόνου λόγω της οθωμανικής παράδοσης, σύμφωνα με την οποία οι πρίγκιπες που γεννήθηκαν σε έναν θετό πατέρα δεν έχουν δικαίωμα να ανεβαίνουν στο θρόνο. Το 1535, λίγο μετά την κατάληψη της Βαγδάτης (σήμερα πρωτεύουσα του Ιράκ), Ουβεϊς διορίστηκε ως Μπεηλέρμπεης της Βαγδάτης.

Το 1545, του ανατέθηκε να καταλάβει το Ταΐζ (πόλη στην Υεμένη) στο οποίο ήταν επιτυχής. Το 1547, ένας ναυτικός στρατιώτης που ονομάζοταν Πεχλιβάν Χασάν ξεκίνησε μια εξέγερση στην Υεμένη. Ενώ προσπαθούσε να καταστείλει την εξέγερση, ο Ουβεϊς σκοτώθηκε από τους αντάρτες σε ηλικία 35 ετών.
Ντακ-κότσι

μικρογραφία|Ντακ-κότσι
Το Ντακ-κότσι (닭꼬치, "καλαμάκι κοτόπουλου") είναι δημοφιλές νοτιοκορεάτικο φαγητό δρόμου που αποτελείται από μικρά κομμάτια κοτόπουλου και πιπεριάς ψημένης σε καλαμάκι.

Το Ντακ (κοτόπουλο) είναι το πιο δημοφιλές είδος κότσι (τροφή σε καλαμάκι). Άλλα περιλαμβάνουν λουκάνικα, κέικ ψαριών κ.λπ.
Νταϋλάμ

Χάρτης που δείχνει το Νταϋλάμ στο δυτικό [[Ταμπαριστάν]]
Το Νταϋλάμ, επίσης γνωστή στον πληθυντικό ως Νταϋλαμάν (γνωστή και με τις παραλλαγές όπως Νταϊλάμ, Ντεϋλάμ, και Ντεϊλάμ), ήταν το όνομα μιας ορεινής περιοχής του εσωτερικού Γκιλάν του Ιράν. Έλαβε το όνομά του από τους κατοίκους του, που είναι γνωστοί ως Νταϋλαμίτες.
Τσάρλι Μπάκιγχαμ

Ο Τσάρλι Μπάκιγχαμ (γενν. 16 Ιανουαρίου 1989) είναι Αμερικανός αθλητής της ιστιοπλοΐας. Συμμετέχει στο αγώνισμα του Laser. Στους Ολυμπιακούς Αγώνες 2016 κατέλαβε την 11η θέση.
Μάικλ ΜακΦέιλ

Ο Μάικλ ΜακΦέιλ (γενν. 15 Δεκεμβρίου 1981 στο Ντάρλινγκτον, Ουίσκονσιν) είναι Αμερικανός αθλητής της σκοποβολής. Συμμετέχει στο αγώνισμα του τουφεκιού. Το 2018 στο Παγκόσμιο Πρωτάθλημα Σκοποβολής κατέκτησε το αργυρό μετάλλιο στα 50 μ ομαδικό τουφέκι και το χάλκινο μετάλλιο στα 50 μέτρα τουφέκι τριών θέσεων.
Βάρδας Ικανάτος

Ο Βάρδας Ικανάτος ήταν ανώτερος Βυζαντινός αξιωματούχος υπό τον Αλέξιο Α΄ Κομνηνό (βασίλευσε μεταξύ 1081 και 1118).

Αναφέρεται για πρώτη φορά, δίχως βαθμό ή αξίωμα, ως ένας εκ των συμμετεχόντων στην εκκλησιαστική σύνοδο του Μαρτίου του 1082, η οποία καταδίκασε τον Ιωάννη Ιταλό. Τον Μάρτιο του 1093 και τον Μάρτιο του 1094, αναφέρεται, σε έγγραφα που αφορούν τη Μονή του Αγίου Ιωάννου του Θεολόγου στην Πάτμο, με τον τίτλο του «κουροπαλάτη» και το αξίωμα του «πραίτωρα» (κυβερνήτη) των θεμάτων της Ελλάδος και της Πελοποννήσου. Στα τέλη του 1094, επέστρεψε στην Κωνσταντινούπολη και προήχθη σε «νωβελίσσιμο». Εκεί έλαβε μέρος στη Σύνοδο των Βλαχερνών κατά του Λέοντα του Χαλκηδόνος, όπου κατέχει την 16η θέση ανάμεσα στους συμμετέχοντες αυλικούς αξιωματούχους.

Από την αγιογραφία του Αγίου Μελετίου του Νεότερου, είναι γνωστό πως κατείχε το αξίωμα του «πραίτωρα» της Ελλάδος και της Πελοποννήσου τρεις φορές, δύο ενόσω ο Μελέτιος ζούσε, καθώς και μία κατά τον θάνατό του τον Σεπτέμβριο του 1105, όταν ο Ικανάτος συμμετείχε στην κηδεία του αγίου.
Πέιτζ Ράιλι

Η Πέιτζ Ράιλι (γενν. 15 Μαΐου 1987 στο Σεντ Πίτερσμπεργκ (Φλόριντα)) είναι Αμερικανίδα ιστιοπλόος που συμμετέχει στην κλάση Laser Radial. Το 2006 βραβεύτηκε ως η Παγκόσμια καλύτερη ιστιοπλόος της χρονιάς από την Παγκόσμια Ιστιοπλοΐα. Προκρίθηκε στους Θερινούς Ολυμπιακούς Αγώνες 2008, αλλά δεν διακρίθηκε.
Βικιπαίδεια στα Κονκάνι

Η Βικιπαίδεια στα Κονκάνι είναι η έκδοση της Βικιπαίδειας στη γλώσσα Κονκάνι, η οποία διευθύνεται από το Ίδρυμα Wikimedia. Ξεκίνησε τον Ιούνιο του 2015. Επί του παρόντος το εγχείρημα περιλαμβάνει 3.514 άρθρα. Ο συνολικός αριθμός των επεξεργασιών είναι 173.006.
Δακτυλιοειδής παπαγάλος

Ο Δακτυλιοειδής παπαγάλος (Psittacula krameri), ή στην Καθομιλουμένη ρινγκ-νεκ (ring-necked parakeet, που σημαίνει "Δακτυλιολαίμικο παπαγαλάκι") είναι μεσαίου μεγέθους παπαγάλος που ανήκει στο γένος Psittacula, της οικογένειας των Ψιττακιδών. Ζει κυρίως στην Αφρική και τη Νότια Ασία, αλλά απαντά σε πολλά άλλα μέρη του κόσμου όπου πρώην παπαγάλοι σε αιχμαλωσία έχουν απελευθερωθεί και εγκλιματιστεί στις αντίστοιχες περιοχές (Πληθυσμοί τους απαντώνται κα εν Ελλάδι.) και εκτρέφονται για το εμπόριο εξωτικών κατοικίδιων ζώων.

Έχει περίπου 40 εκ. μήκος, μαζί με τα φτερά της ουράς. Το κάθε φτερό του έχει άνοιγμα 15 με 17,5 εκ. Και τα δύο φύλα έχουν χαρακτηριστικό πράσινο χρώμα στην άγρια φύση τους, παρατηρείται όμως φυλετικός διμορφισμός καθώς το ενήλικο αρσενικό έχει ένα κόκκινο ή μαύρο δακτύλιο στο λαιμό (Εξ ου και το προσωνύμιο "Ringneck") ενώ τα θηλυκά, αλλά και τα νεότερα πουλιά και των δύο φύλων, είτε δεν έχουν καθόλου τον εν λόγω δακτύλιο, είτε αυτός έχει χρώμα από ανοιχτό έως σκούρο γκρι. Είναι φυτοφάγος, κάνει ένα χαρακτηριστικό έντονο ήχο και όταν ζει στην αιχμαλωσία μπορεί να μάθει να μιλάει. 

Αν και δεν είναι μεταναστευτικό πτηνό, μεγάλοι αριθμοί Δακτυλιοειδών παπαγάλων ζουν και σε ευρωπαϊκές χώρες, μεταξύ των οποίων και στην Ελλάδα, και στις Η.Π.Α καθώς πτηνά του είδους που χρησιμοποιούνταν ως κατοικίδια αφού ξέφυγαν από την αιχμαλωσία προσαρμόστηκαν στο νέο περιβάλλον και ζουν ακόμα και μέσα στις πόλεις. Αυτά τα παπαγαλάκια έχουν επίσης αποδειχθεί ικανά να ζήσουν σε μια ποικιλία κλιμάτων εκτός της φυσικής τους περιοχής και είναι σε θέση να επιβιώσουν σε χαμηλές χειμερινές θερμοκρασίες στη Βόρεια Ευρώπη. Το είδος αναφέρεται ως λιγότερο ανησυχητικό από τη Διεθνή Ένωση για τη Διατήρηση της Φύσης (IUCN) επειδή ο πληθυσμός του φαίνεται να αυξάνεται, αλλά η δημοτικότητά του ως κατοικίδιων ζώων και η έλλειψη δημοτικότητας με τους αγρότες έχουν μειώσει τον αριθμό του σε ορισμένα μέρη της ιθαγενούς του περιοχής.
Βικιπαίδεια στα Κανάντα

Η Βικιπαίδεια στα Κανάντα (ಕನ್ನಡ ವಿಶ್ವಕೋಶವು) είναι η έκδοση της Βικιπαίδειας στη γλώσσα Κανάντα. Ξεκίνησε τον Ιούνιο του 2003, έχει μέτρια δραστηριότητα και στις 10 Σεπτεμβρίου 2018 είχε 23.689 άρθρα με 360 ενεργούς χρήστες. Επίσης είναι η δωδέκατη δημοφιλέστερη Βικιπαίδεια στην Ινδική υποήπειρο.

Η κοινότητα της Βικιπαίδειας στα Κανάντα διεξήγαγε συνάντηση στο Μπανγκαλόρ στις 2 Απριλίου 2006, λαμβάνοντας αρκετά υψηλή κάλυψη από τον τύπο.
Καλλατίς

Η Καλλατίς ή Κάλλατις ή η σημερινή Μανγκάλια (ρουμανικά: Mangalia, άλλες ιστορικές ονομασίες: "Παγκάλια", "Παγκλικάρα", "Τομισοβάρα") είναι πόλη και λιμάνι στην ακτή της Μαύρης Θάλασσας στη νοτιοανατολική περιοχή της Κωνστάντζας, στη Ρουμανία.

Ο Δήμος Μανγκάλιας διοικεί επίσης αρκετά παραθαλάσσια θερινά θέρετρα: Cap Aurora, Jupiter, Neptun, Olimp, Saturn, Venus.
Αχμέτ Νουρεντίν Εφέντι

Ο Ηγεμόνας Αχμέτ Νουρεντίν Εφέντι (Οθ. Τούρκικα:الأمير أحمد نور الدين أفندي) (Τούρκικα: "Şehzade Ahmed Nureddin Efendi", 1851 - 1885) ήταν γιος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο Αχμέτ Νουρεντίν γεννήθηκε το 1851 στην Κωνσταντινούπολη, και ήταν γιος του σουλτάνου Αμπντούλ Μετζίτ Α΄ και της ένατης συζύγου του Μαχιτάμπ Καντινεφέντι. Κατά τη διάρκεια της βασιλείας του Αμπντούλ Χαμίτ Β΄, ο Αχμέτ Νουρεντίν ήταν ο τρίτος κληρονόμος του θρόνου και πέθανε σε ηλικία 34 ετών στο Παλάτι Ντολμαμπαχτσέ στην Κωνσταντινούπολη.

Ο Αμπντούλ Χαμίτ Β΄ έδωσε το όνομα του αδελφού του σε έναν από τους δίδυμους γιους του που γεννήθηκαν το 1901.
Αχμέτ Κεμαλεντίν Εφέντι

Ο Ηγεμόνας Αχμέτ Κεμαλεντίν Εφέντι (Οθ. Τούρκικα:الأمير أحمد كمال الدين أفندي) (Τούρκικα: "Şehzade Ahmed Kemaleddin Efendi", 3 Δεκεμβρίου 1847 - 26 Απριλίου 1905) ήταν γιος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.
Γιώργος Δημαράς

Ο Γιώργος Δημαράς είναι Έλληνας πολιτικός.

Γεννήθηκε στις 16 Δεκεμβρίου 1946 στον Άγιο Γεώργιο-Κουτσοχέρι του Μεσολογγίου, είναι πολιτικός μηχανικός στο επάγγελμα και σπούδασε στο Εθνικό Μετσόβιο Πολυτεχνείο, ενώ παράλληλα παρακολούθησε και οικονομικές σπουδές από την ΑΣΟΕΕ.
Ethereum

Το Ethereum είναι δημόσια πλατφόρμα blockchain ανοιχτού κώδικα που βασίζεται στη κατανεμημένη υπολογιστική και λειτουργικό σύστημα διαθέτοντας τη λειτουργικότητα έξυπνης σύμβασης (scripting). Υποστηρίζει μια τροποποιημένη έκδοση της συναίνεσης Νακαμότο μέσω συναλλαγής με βάση μεταβάσεων.

Το Ether είναι κρυπτονόμισμα του οποίου το blockchain δημιουργείται από τη πλατφόρμα Ethereum. Το Ether μπορεί να μεταφέρεται μεταξύ λογαριασμών και να χρησιμοποιηθεί για την αντιστάθμιση συμμετεχόντων κόμβων εξόρυξης για τους εκτελούμενους υπολογισμούς. Το Ethereum παρέχει μια αποκεντρωμένη εικονική μηχανή, την Εικονική Μηχανή του Ethereum, η οποία μπορεί να εκτελέσει σενάρια χρησιμοποιώντας διεθνές δίκτυο δημόσιων κόμβων. Ο «Gas», ένας μηχανισμός τιμολόγησης εσωτερικών συναλλαγών, χρησιμοποιείται για να μετριάσει το σπαμ και να κατανείμει τους πόρους του δικτύου.

Το Ethereum προτάθηκε στα τέλη του 2013 από τον Βιτάλικ Μπουτέριν, ερευνητή και προγραμματιστή κρυπτονομισμάτων. Η ανάπτυξη χρηματοδοτήθηκε από μια διαδικτυακή χρηματοδότηση (crowdsale) που έλαβε χώρα μεταξύ του Ιουλίου και του Αυγούστου του 2014. Το σύστημα δημιουργήθηκε στις 30 Ιουλίου 2015, με 11.9 εκατομμύρια «προεξορυγμένα» κέρματα για το crowdsale. Αυτό αντιπροσωπεύει περίπου το 13 τοις εκατό της συνολικής κυκλοφορίας προμηθειών.

Το 2016, ως αποτέλεσμα της κατάρρευσης του εγχειρήματος The DAO, το Ethereum χωρίστηκε σε δύο ξεχωριστά blockchains. Η νέα ξεχωριστή έκδοση είναι το Ethereum (ETH) και η αρχική συνεχιζόμενη έκδοση έγινε γνωστή ως Ethereum Classic (ETC). Η αξία του νομίσματος Ethereum αυξήθηκε πάνω από 13.000% το 2017.

O Βιτάλικ Μπουτέριν υιοθέτησε το όνομα Ethereum αφού περιηγήθηκε σε άρθρα της Βικιπαίδειας σχετικά με τα στοιχεία και την επιστημονική φαντασία βρίσκοντας το όνομα, σημειώνοντας ότι «αμέσως κατάλαβα ότι μου άρεσε περισσότερο από όλες τις άλλες εναλλακτικές λύσεις που είχα δει. Υποθέτω ότι ήταν το γεγονός που ακουγόταν ωραίο και είχε τη λέξη "ether" (αιθέρας), που αναφέρεται στο υποθετικό αόρατο μέσο που διαπερνά το σύμπαν και επιτρέπει στο φως για να ταξιδεύει.»
Ναχόν Ναγιόκ

Η Ναχόν Ναγιόκ είναι πόλη και πρωτεύουσα της επαρχίας Ναχόν Ναγιόκ στην κεντρική Ταϊλάνδη.

Η πόλη ("θεσάμπαν μουεάνγκ"), καλύπτει όλο το "ταμπόν" Ναχόν Ναγιόκ και μέρη των Θα Τσανγκ, Μπαν Γιάι, Ουάνγκ Κράτσομ και το Φρομ Νι της επαρχίας Μουεάνγκ Ναχόν Ναγιόκ. Το 2006 είχε πληθυσμό 17.385 κατοίκων. Βρίσκεται 116 χιλιόμετρα βορειοανατολικά της Μπανγκόκ.
Λάπτα

Η Λάπτα είναι το όνομα που χρησιμοποιείται από την παράνομα υπάρχουσα Τουρκική Δημοκρατία Βορείου Κύπρου (ΤΔΒΚ) για την περιοχή του Δήμου Λαπήθου, και κατά την ΤΔΒΚ ανήκει διοικητικά στην Επαρχία Γκίρνε. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία ονομάζεται Λάπηθος και ανήκει διοικητικά στην Επαρχία Κερύνειας. Ωστόσο, μετά την τουρκική εισβολή του 1974, η περιοχή δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Κεστούτις

Ο Κεστούτις, λιθουανικά Kęstutis (π. 1297 - 3 ή 15 Αυγούστου 1382) από τον Οίκο των Γκεντιμινιδών ήταν δούκας τού Τρακάι (1345-82) και μεγάλος δούκας της Λιθουανίας (1381-82) μαζί με τον αδελφό του Αλγκίρντας και τον ανιψιό του Γιογκάιλα.
Ανδρέας Δανόπουλος

Ο Ανδρέας Δανόπουλος (1807 - 1877) ήταν Έλληνας πολιτικός.
Grup Servicii Petroliere

Η Grup Servicii Petroliere (GSP) είναι ρουμανική εταιρεία η οποία δραστηριοποιείται στον τομέα των θαλασσίων γεωτρήσεων, καθώς και άλλων σχετικών βοηθητικών εργασιών.
Η εταιρεία ιδρύθηκε το 2004, ενώ, παράλληλα, τελεί υπό την ιδιοκτησία του Ρουμάνου επιχειρηματία Γκαμπριέλ Κομανέσκου, ο οποίος είναι κάτοχος ποσοστού της τάξεως του 90% επί του συνόλου των μετοχών, μέσω της εταιρείας Upetrom Grup Management.

Στη ρουμανική αγορά πετρελαϊκών υπηρεσιών και εξοπλισμού, η GSP έχει ως κύριο ανταγωνιστή την Petromservice, εταιρεία της οποίας ιδιοκτήτης είναι η Ένωση Εργαζομένων της Petrom.

Τον Σεπτέμβριο του 2014, ο στόλος της GSP αποτελείτο από 13 πλοία πολλαπλών χρήσεων, οκτώ πλατφόρμες θαλάσσιας γεώτρησης, τρία πλοία θαλάσσιων κατασκευών και δύο πλωτούς γερανούς βαρέων βαρών.
Τζων, 3ος κόμης του Κεντ

Ο Τζων, 3ος κόμης του Κεντ (7 Απριλίου 1330 - 26 Δεκεμβρίου 1352) Άγγλος ευγενής από την βασιλική οικογένεια των Πλανταγενετών ήταν μικρότερος γιος του Εδμόνδος του Γούντστοκ, 1ος κόμης του Κεντ και της Μάργκαρετ Γουέικ, 3ης βαρόνης των Γουέικ του Λίντελ (1297 - 1349). Ο Τζων 3ος Κόμης του Κεντ (1331 - 1352) και 4ος βαρόνος του Λίντελ (1349 - 1352) ήταν εγγονός του Εδουάρδου Α΄ της Αγγλίας και πρώτος ετεροθαλής ξάδελφος του Εδουάρδου Γ΄ της Αγγλίας. Η λαμπρή σταδιοδρομία του διεκόπη απότομα με τον πρόωρο θάνατο του σε ηλικία 22 ετών. Ο πατέρας του εκτελέστηκε από τον Εδουάρδο Γ΄ με πρωτοβουλία του Ρότζερ Μόρτιμερ, 1ου κόμη του Μαρς, αμέσως μετά με πρωτοβουλία της μητέρας του ο μεγαλύτερος αδελφός του Εδμόνδος, 2ος κόμης του Κεντ κληρονόμησε την κομητεία του Κεντ. Ο Εδμόνδος πέθανε τον Οκτώβριο του 1331 και ο Τζων τον διαδέχθηκε στην κομητεία του Κεντ σε βρεφική ηλικία, σε όλη την διάρκεια της ζωής του διάδοχος του ήταν η αδελφή του Ιωάννα του Κεντ.
Romaqua Group

Η Romaqua Group αποτελεί έναν εκ των κύριων παραγωγών μεταλλικού νερού και αναψυκτικών της Ρουμανίας. Με σημείο εκκίνησης το 1999, η εταιρεία είναι ιδιοκτήτρια εργοστασίου εμφιάλωσης μεταλλικού νερού στο Μπόρσεκ. Παράλληλα, είναι ιδιοκτήτρια εργοστασίων εμφιάλωσης μεταλλικού και επιτραπέζιου νερού, καθώς και μη αλκοολούχων ποτών στο Σταντσένι και το Μπουστένι, πέραν των οποίων, επίσης, είναι ιδιοκτήτρια εργοστασίου ζυθοποιίας στο Λάνκραμ, καθώς και ενός εργοστασίου καφέ στο Βουκουρέστι. Ιδιοκτήτης της Romaqua είναι, με ποσοστό της τάξεως του 98% επί του συνόλου των μετοχών, η Romaqua Holdings, της οποίας μεγαλομέτοχος είναι ο επιχειρηματίας Οκταβιάν Κρέτσου.

Μεταξύ των προϊόντων της Romaqua περιλαμβάνονται οι επωνυμίες ανθρακούχων αναψυκτικών "Giusto", "Brifcor", "Cico" και "Quick Cola", οι επωνυμίες μη ανθρακούχων αναψυκτικών "Giusto Natura" και "Giusto Natura Plus", οι επωνυμίες φυσικών μεταλλικών νερών "Stânceni", "Aquatique" και "Borsec", η επωνυμία καφέ "Metropolitan", καθώς και οι επωνυμίες μπύρας "Albacher" και "Dorfer".

Το 2006, η εταιρεία ξεκίνησε, εκ νέου, την εμπορευματοποίηση των επωνυμιών Brifcor και Cico, οι οποίες υφίσταντο κατά τη διάρκεια της κομμουνιστικής περιόδου.
Τζον Μέισον Νηλ

O Τζον Μέισον Νηλ (αγγλικά: John Mason Neale (24 Ιανουαρίου 1818 – 6 Αυγούστου 1866) ήταν Αγγλικανός ιερέας, λόγιος και υμνογράφος.
Τζούλιο Αντζόνι

Ο Τζούλιο Αντζόνι ("Giulio Angioni", 28 Οκτωβρίου 1939 – 12 Ιανουαρίου 2017) ήταν Ιταλός ανθρωπολόγος και συγγραφέας.
Βυτάουτας

Ο Βυτάουτας ο Μέγας, λιθουανικά Vytautas (περ. 1350 – 27 Οκτωβρίου 1430) από τον Οίκο των Γκεντιμινιδών ήταν δούκας τού Τρακάι (1392-1413), της Ρουθηνίας (1398-1430), μεγάλος δούκας της Λιθουανίας (1392-1430), πρίγκιπας της Χρόντνα, τού Λουτσκ και υποτιθέμενος βασιλιάς των Χουσιτών. Με την αναβίωση της Λιθουανίας τον 19ο αιώνα έγινε ο εθνικός ήρωας της χώρας. Ένα Πανεπιστήμιο ονομάστηκε από αυτόν και σε πολλές πόλεις μνημεία ανεγέρθηκαν στο όνομά του το διάστημα 1918-39.